Στρατηγικός Σχεδιασμός (Μαστερ Πλαν) έργων και δράσεων

στην ευρύτερη περιοχή Κοντοπουλίου - Καλλιόπης - Κέρους

ΘΕΜΑΤΑ ΔΙΟΙΚΗΣΗΣ - ΛΕΙΤΟΥΡΓΙΑΣ

1. Δημιουργία Παραρτήματος στη Λήμνο της Μονάδας Διαχείρισης Προστατευόμενων Περιοχών (ΜΔΠΠ) Βορείου Αιγαίου που έχει έδρα τη Μυτιλήνη. Το παράρτημα θα έχει αρμοδιόττα τις προστατευόμενες περιοχές Λήμνου και Άγιου Ευστρατίου και έδρα το Κέντρο Περιβαλλοντικής Ενημέρωσης Καλλιόπης,
2. Στελέχωση, εξοπλισμός και λειτουργία του Παραρτήματος στη Λήμνο της ΜΔΠΠ. Το παράρτημα θα λειτουργεί ταυτόχρονα και με αρμοδιότητα τη διαχείριση του υπερπληθυσμού των αγριοκούνελων.

ΠΕΡΙΒΑΛΛΟΝ - ΤΟΠΙΟ

1. Επισκευή του Κέντρου Περιβαλλοντικής Ενημέρωσης Καλλιόπης και αναβάθμιση του εξοπλισμού και των συλλογών του.
2. Κατασκευή και εγκατάσταση υποδομών περιβαλλοντικής πληροφόρησης και έργων ερμηνείας περιβάλλοντος (παρατηρητήρια, πινακίδες, κλπ).
3. Μελέτη του υδατικού ισοζυγίου στους υγροτόπους Αλυκή, Ασπρόλιμνη, Χορταρόλιμνη και υπόδειξη έργων αποκατάστασης,
4. Πεζόδρομοι – ποδηλατόδρομοι κατά μήκος του επαρχιακού δρόμου που συνδέει την Καλλιόπη με το Κέρος και το Κοντοπούλι.
5. Εκτύπωση ενημερωτικών φυλλαδίων για την περιοχή, δημιουργία οπτικοακουστικού υλικού προώθησης της περιοχής,
6. Υλοποίηση δράσεων περιβαλλοντικής ενημέρωσης/ευαισθητοποίησης (3ετής σχεδιασμός με προβολή, ενημέρωση μαθητών και κοινού, ημερίδες, θερινά καμπ, κλπ). Υλοποίηση των σχετικών έργων και παρεμβάσεων,
7. Οριοθέτηση και προστασία των αμμοθινών στην παραλία του Κέρους,
8. Δράσεις προστασίας και διαχείρισης των ενδιαιτημάτων άγιας πανίδας (Διαχειριστικές προτάσεις από ΕΠΜ).
9. Σχεδιασμός συστήματος φύλαξης και επόπτευσης της προστατευόμενης περιοχής.
10. Έργα αποκατάστασης υγροτοπικών ενδιαιτημάτων στη Χορταρόλιμνη,
11. Εκπόνηση ειδικού σχεδίου διαχείρισης, εποπτείας και ανάδειξης στο δάσος με τις βελανιδιές,
12. Ειδικός ηλεκτροφωτισμός περιοχής του παραλιακού δρόμου Κέρους (με βάση τις προϋποθέσεις του ΠΔ προστασίας της περιοχής).
13. Υπογειοποίηση δικτύου μεταφοράς ηλεκτρικού ρεύματος στο Κέρος.

ΔΙΑΧΕΙΡΙΣΗ ΣΤΕΡΕΩΝ ΑΠΟΡΡΙΜΜΑΤΩΝ

1. Περισσότεροι κάδοι, συχνότερη αποκομιδή.

ΔΙΑΧΕΙΡΙΣΗ ΑΠΟΒΛΗΤΩΝ

1. Δημιουργία μικρής κλίμακας βιολογικών καθαρισμών 3ου επιπέδου, στις Δημοτικές Ενότητες που δεν μπορούν να συνδεθούν με ΕΕΛ (Κοντοπούλι, Καλλιόπη).
2. Εγκατάσταση χώρων στάσης και μονάδων υποδοχής λυμάτων από τα τροχόσπιτα.

ΥΔΡΕΥΣΗ – ΥΔΑΤΙΚΟΙ ΠΟΡΟΙ

1. Έργα για την ποσοτική επάρκεια και ποιοτική ασφάλεια του νερού ύδρευσης με βάση τη «Μελέτη Γενικού Σχεδίου Ύδρευσης» του Δήμου Λήμνου. Εξέταση όλων των εναλλακτικών λύσεων (αφαλάτωση με χρήση ΑΠΕ).
2. Έλεγχος παροχών (παράνομες παροχές, χρήση πόσιμου νερού για άρδευση) και επισκευή διαρροών δικτύου.
3. Έρευνα για νέα γεώτρηση στη θέση Βουνοχώρι, εγκατάσταση φίλτρου στη γεώτρηση στη θέση Ράχη.
4. Αλλαγή του δικτύου ύδρευσης από υδραγωγείο Καλλιόπης έως σημείο υδροδότησης του χωριού..
5. Μέτρα για τη βελτίωση του πόσιμου νερού.

ΠΡΩΤΟΓΕΝΗΣ ΠΑΡΑΓΩΓΙΚΟΣ ΤΟΜΕΑΣ – ΚΥΚΛΙΚΗ ΟΙΚΟΝΟΜΙΑ

1. Πρόγραμμα αντιμετώπισης του υπερπληθυσμού αγριοκούνελων. 5ετές Σχέδιο Δράσης με επαρκείς ανθρώπινους πόρους και χρηματοδότηση για εξοπλισμό, παρακολούθηση πληθυσμών, εφαρμογή μέτρων, κλπ.
2. Έργα συντήρησης αγροτικής οδοποιίας. Βελτίωση βατότητας δρόμων.
3. Επικαιροποίηση μελέτης αλιευτικού καταφυγίου στο Κέρος.
4. Ειδικό Σχέδιο μερικής απόληψης και αειφορικής διαχείρισης των «θημωνιών» Ποσειδωνίας και πειραματική αξιοποίηση τους σε γεωργία/κτηνοτροφία/κατασκευές.

ΕΠΙΧΕΙΡΗΜΑΤΙΚΟΤΗΤΑ – ΤΟΥΡΙΣΜΟΣ

1. Εκπόνηση επιχειρησιακού σχεδίου τουριστικής ανάπτυξης (φέρουσα ικανότητα, στρατηγική και εφαρμογή re-branding του προορισμού «ΛΗΜΝΟΣ», σχεδιασμοός ανάπτυξης "Yπεύθυνου Τουρισμού́ – «Responsible Tourism», ανάδειξη εναλλακτικών μορφών τουρισμού, κλπ).
2. Λειτουργία Γραφείου Τουριστικών πληροφοριών στην ανατολική Λήμνο.
3. Υποδομές εξυπηρέτησης πολιτών στις παραλίες (πρόσβαση, υποδομές ΑΜΕΑ, σκίαση κλπ).
4. Επικαιροποίηση δασοτεχνικής μελέτης για δασάκι Κέρους.
5. Δημιουργία οργανωμένου δημοτικού χώρου στάθμευσης (κάμπινγκ) για τα τροχόσπιτα.
6. Σχεδιασμός και ανάπτυξη στρατηγικών και κανόνων λειτουργίας soft mobility για την ευρύτερη περιοχή παραλίας Κέρους) οι οποίες θα υποστηριχτούν από αντίστοιχες υποδομές (σταθμοί φόρτισης για ηλεκτροκίνηση, παρκινγκ ποδηλάτων, δρόμοι κλπ) στο οδικό δίκτυο και στους χώρους προσωρινής στάθμευσης/κάμπινγκ στο Κέρος.
7. «Μπλε Σημαία» στις παραλίες Κέρος, Χαβούλι, Φαναράκι.

ΒΕΛΤΙΩΣΗ ΠΟΙΟΤΗΤΑΣ ΖΩΗΣ

1. Βελτίωση χαρακτηριστικών διασταύρωσης δρόμου Καλλιόπης στο Κοντοπούλι.
2. Αντικατάσταση λαμπτήρων φωτισμού στην πλατεία Καλλιόπης.
3. Φωτισμός του δρόμου Καλλιόπης Κέρους.
4. Ολοκλήρωση διαμόρφωσης χώρου στάθμευσης στο προαύλιο της εκκλησίας στην Καλλιόπη (επισκευή μαντρότοιχου, κάδοι απορριμμάτων, διαγράμμιση και σήμανση, έλεγχος χρησιμοποίησης χώρου, κλπ).

ΠΟΛΙΤΙΚΗ ΠΡΟΣΤΑΣΙΑ

1. Δημιουργία Ομάδας Εθελοντών Πολιτικής Προστασίας (Εκπαίδευση / Δια-υπηρεσιακή ετήσια άσκηση, Εξοπλισμός, Δράσεις)
2. Καθαρισμός ρεμάτων για αντιπλημμυρική προστασία.
3. Υλοποίηση σχεδιασμού αντιπυρικής προστασίας (Καθαρισμοί αλσυλλίων, υλοποίηση σχεδίου αντιπυρικής προστασίας Λήμνου).